Държавен вестник, бр. 29, 2019 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  29
БЪЛГАРСКА НАРОДНА БАНКА
НАРЕДБА № 39
от 28 март 2019 г. 
за номиналната стойност, съдържанието, 
формата и дизайна на банкнотите и монетите, 
пускани в обращение
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят номи­
налната стойност, съдържанието, формата и 
дизайнът на банкнотите и монетите, пускани 
в обращение от Българската народна банка 
(БНБ).
Чл. 2. (1) Българската народна банка 
пуска в обращение банкноти, включително 
възпоменателни банкноти, разменни монети 
и възпоменателни монети, които са законно 
платежно средство, съгласно чл. 25, ал. 2 от 
Закона за БНБ.
(2) Банкнотите и монетите съдържат тек­
стове на български език.
(3) Българската народна банка пуска в обра­
щение до 5 възпоменателни монети годишно.
Чл. 3. Банкнотите и монетите могат да 
бъдат обособявани в серии, които имат обща 
тема, дизайн или основни елементи.
Чл. 4. Банкнотите се отпечатват на банк­
нотна хартия, изработена от памук. Върху 
банкноти може да се полага покритие с цел 
удължаване срока за използването им.
Чл. 5. (1) Монетите се отсичат върху ме­
тални заготовки. 
(2) Разменните монети се изработват от 
стоманена сърцевина с покритие от друг ме­
тал или от една или повече метални сплави.
(3) Възпоменателните монети се изработват 
от злато, платина, сребро, мед, сплав от небла­
городни метали или комбинация от изброените 
съгласно чл. 7, ал. 3. Възпоменателни монети 
могат да се изработват с нанесено позлатя­
ване, патиниране, оксидиране, поставяне на 
холограми, вграждане на медальони и чрез 
използване на други елементи и техники.
Г л а в а  в т о р а
НОМИНАЛНА СТОЙНОСТ НА БАНКНОТИ 
И МОНЕТИ
Чл. 6. (1) В обращение са банкноти с 
номинална стойност 2 лева, 5 лева, 10 лева, 
20 лева, 50 лева и 100 лева.
(2) Българската народна банка може да 
пуска в обращение възпоменателни банкноти 
с номинална стойност съгласно ал. 1.
Чл. 7. (1) В обращение са разменни монети 
с номинална стойност 1 стотинка, 2 стотин­
ки, 5 стотинки, 10 стотинки, 20 стотинки, 
50 стотинки, 1 лев и 2 лева.
(2) Българската народна банка може да 
пуска в обращение възпоменателни монети 
с номинална стойност 1 лев, 2 лева, 5 лева, 
10 лева, 20 лева, 50 лева и 100 лева. 
(3) Възпоменателните монети в зависимост 
от номиналната им стойност могат да бъдат 
изработвани от следните метали:
а) от неблагородни метали – монети с 
номинална стойност от 1 лев;
б) от мед – монети с номинална стойност 
от 2 лева;
в) от сребро – монети с номинална стой­
ност от 5 и 10 лева;
г) от злато, платина или комбинация от 
метали – монети с номинална стойност от 
1 лев, 2 лева, 5 лева, 10 лева, 20 лева, 50 лева 
и 100 лева.
Г л а в а  т р е т а
СЪДЪРЖАНИЕ И ФОРМА НА БАНКНОТИ 
И МОНЕТИ
Раздел I
Съдържание и форма на банкноти
Чл. 8. (1) Банкнотите имат лицева и об­
ратна страна.
(2) Банкнотите имат правоъгълна форма.
(3) Възпоменателната банкнота може да 
се различава по изображения, цвят и/или 
размери от другите банкноти със същата 
номинална стойност.
Чл. 9. (1) Всяка банкнота има най-малко 
следните технически характеристики и рек­
визити:
1. наименование на паричната единица и 
номинална стойност, изписана с думи и цифри;
2. година на емисия;
3. текст „Българска народна банка“;
4. сериен номер;
5. размери: дължина и широчина;
6. защитни елементи;
7. преобладаващ цвят;
8. тема и изображения;
9. текстове „Управител“ и „Главен касиер“ 
и техните подписи;
10. знак за незрящи лица (един или повече);
11. предупредителен текст „За подправка 
виновните се наказват съгласно закона“.
(2) Техническите характеристики и рек­
визитите по ал. 1, т. 1, 2, 3, 4, 7, 8, 9 и 10 се 
съдържат на лицевата страна на банкнотата.
(3) Техническите характеристики и рекви­
зитите по ал. 1, т. 1, 3, 7, 8 и 11 се съдържат 
на обратната страна на банкнотата.
(4) Техническите характеристики и рекви­
зитите по ал. 1, т. 1, 5, 7 и 8 на банкнотите в 
обращение са определени в приложение № 1.
(5) Защитни елементи по ал. 1, т. 6 могат 
да се изобразяват на лицевата и на обратната 
страна на банкнотата.